open-index/open-wikipedia-markdown huggingface dataset:
דו"ח תלמידות בית ספר

**דו"ח תלמידות בית ספר** (בגרמנית: **Schulmädchen-Report**) הוא ספר שיצא לאור בשנת 1970 מאת גינתר הונולד, אשר הציג ראיונות עם שתים-עשרה נערות ונשים צעירות בגילאי 14 עד 20 על מיניותן. עיבוד קולנועי בשם זהה, שהופק על ידי וולף סי. הארטוויג, יצא לאקרנים במערב גרמניה באותה שנה וזכה להצלחה עצומה, שהובילה להפקת שתים-עשרה המשכים עד לשנת 1980. הסרטים, שתורגמו ל-38 שפות, נחשבים עד היום להצלחה הגדולה ביותר בקולנוע הגרמני, עם מעל 100 מיליון צופים. החלק הראשון זכה לכ-6 מיליון צופים והיה אחד מחמשת הסרטים המצליחים ביותר בגרמניה.

## הספר
הספר *דו"ח תלמידות בית ספר* נחשב להמשך של "דוחות" קודמים כגון דו"ח קינסי של אלפרד קינסי ודוחות מאסטרס וג'ונסון, שגרמו לסנסציה בגרמניה בשנות ה-60. זה היה הספר המצליח ביותר של המחבר גינתר הונולד, שכתב ספרים נוספים בנושא *האדם והמיניות* במסגרת סדרת הוצאת היינה.

## הסרטים
המפיק וולף סי. הארטוויג רכש את זכויות הספר בסכום של 30,000 מארק גרמני בשנת 1970, ותיאר את ההפקה כ"הרעיון העסקי של חייו". הסרט הראשון, שהופק בתקציב של 220,000 מארק, שוחרר ב-23 באוקטובר 1970 וזכה להצלחה רבה. בהמשך הופקו עוד 12 סרטים בסדרה עד שנת 1980. הסדרה זכתה בשלושה פרסי המסך הזהוב והגיעה ליותר מ-100 מיליון צופים ברחבי העולם, כולל בישראל, בה שודרו הסרטים בתחילת שנות ה-90 בערוצים RTL ו־SAT1.

### רשימת הסרטים
* 1970 – דו"ח תלמידות בית ספר: מה שהורים לא מאמינים שאפשרי
* 1971 – דו"ח תלמידות בית ספר 2: מה שמדיר שינה מההורים
* 1972 – דו"ח תלמידות בית ספר 3: מה שהורים לא מתארים לעצמם
* 1972 – דו"ח תלמידות בית ספר 4: מה שהורים לעיתים מתייאשים ממנו
* 1973 – דו"ח תלמידות בית ספר 5: מה שהורים באמת צריכים לדעת
* 1973 – דו"ח תלמידות בית ספר 6: מה שהורים מעדיפים להסתיר
* 1974 – דו"ח תלמידות בית ספר 7: אבל הלב חייב להיות שם
* 1974 – דו"ח תלמידות בית ספר 8: מה שהורים אף פעם לא צריכים לדעת
* 1975 – דו"ח תלמידות בית ספר 9: מבחן הבגרות לפני התיכון
* 1976 – דו"ח תלמידות בית ספר 10: מתישהו כולן מתחילות
* 1977 – דו"ח תלמידות בית ספר 11: ללמוד מהניסיון
* 1978 – דו"ח תלמידות בית ספר 12: נערות צעירות זקוקות לאהבה
* 1980 – דו"ח תלמידות בית ספר 13: אל תשכח את האהבה בזמן הסקס

## ביקורת
הסרטים עוררו ביקורת נרחבת בשל גישתם למיניות מתבגרים והשימוש בתיאורים מיניים שהוצגו לכאורה באופן מדעי.

## מקורות
* גינתר הונולד: *דו"ח תלמידות בית ספר: פרוטוקולים מיניים*. הוצאת קינדלר, מינכן, 1970.
* אניטה מירש: *דו"ח תלמידות בית ספר: סרטי המין הגרמניים של שנות ה-70*. הוצאת ברץ + פישר, 2003.

## קישורים חיצוניים
*דו"ח תלמידות בית ספר באתר IMDb
* כתבה על דו"ח תלמידות בית ספר באתר די ולט

## הערות שוליים

קטגוריה:ספרי 1970
קטגוריה:סדרות סרטים
קטגוריה:סרטים גרמניים
נחום דוניצה

**נחום דוניצה** (נולד ב-28 בינואר 1959) הוא עורך, איש יחסי ציבור ושיווק ישראלי.

## קורות חיים
דוניצה נולד, גדל והתחנך בשכונת הדר בחיפה. בוגר בית הספר אליאנס. שירת בצה"ל כחובש קרבי ביחידת סיור ברפיח. עם סיום שירותו הצבאי החל בלימודי תואר ראשון בסוציולוגיה באוניברסיטת חיפה. בשנת 1983 החל את לימודי התואר השני במכון לקומוניקציה של האוניברסיטה העברית בירושלים.

בשנת 1984 החל לעבוד במפ"ם כדובר המפלגה בהסתדרות וכממלא מקום דובר המפלגה. בשנים 1984–1986 ערך את מוסף "הדף הירוק", שבועון תנועת הקיבוץ הארצי, שהיה חלק מהעיתון היומי "על המשמר", והצטרף לעיתון כעורך חדשות תחת העורך הראשי סבר פלוצקר.

בשנת 1987 הצטרף לרשת שוקן בתפקידי עריכה במקומון "העיר" והשתתף בהקמת מקומונים ברשת הארצית.

בשנת 1988 הקים יחד עם דוד (פילו) פילוסוף, מראשוני הצלמים התת-ימיים בישראל, את מגזין ״ים״, שהוקדש לטבע ימי, תיירות ימית ולצלילה. בשנת 2019 עבר המגזין לגרסת אינטרנט תחת השם IDIVE שאותו הוא עורך עד היום. בשנת 1989, עם הקמתה של רשת המקומונים "ידיעות תקשורת", הצטרף לצוות ההקמה של "קול חיפה", מקומון הרשת בחיפה ומאוחר יותר הקים את "כל הדרום", מקומון הרשת בדרום הארץ.

עם כניסתה של גליה אלבין כבעלים של מגזין "מוניטין" וקבלת הזיכיון להפקת גרסה ישראלית של מגזין "פנטהאוז", מונה דוניצה לעורך המגזין, ששמו שונה ל"מוניטין-פנטהאוז". הגיליון הראשון יצא לאור ב-28 ביולי 1989 ועורר מחלוקת בשל כתבה על ארגון ״מדינת יהודה״ והעומד בראשה, מיכאל בן חורין. לכתבה התלווה פוטומונטאז', של הצלם מיכה קירשנר, שתיאר את בן חורין בועל אריה מצויר. בן-חורין הגיש קובלנה פלילית נגד הירחון, אך הנתבעים זוכו. בערעור שהוגש לבית המשפט המחוזי הורשעו הנתבעים. בעקבות הכתבה הוצת בית הדפוס "גרפוליט" של קבוצת "ידיעות אחרונות", שבה הודפס הירחון. לאחר שלושה גיליונות בעריכתו, פוטר דוניצה בשל חילוקי דעות עם המו״ל והבעלים.

ב-1989 הצטרף לחברת "ידע", נציגת חברת אפל בישראל ועד שנת 1995 שימש בה כמנהל תקשורת שיווקית. במסגרת זו קידם את כניסתם לשוק הישראלי של מחשבי מקינטוש הראשונים, הקים את תערוכת וכנס ״עולם המקינטוש״, ניהל את מערך התקשורת של החברה והפך את ״ידע/אפל״ לחברת המחשבים הראשונה בישראל שפרסמה קמפיינים פרסומיים בערוץ 2.

בשנת 1995 הקים משרד יחסי ציבור עצמאי תחת השם ״דוניצה תקשורת״, שהתמקד ביחסי ציבור, ייעוץ אסטרטגי, ניהול משברים וניהול מוניטין של חברות בתחומי הטכנולוגיה למגזריה בשווקים המקומיים והגלובליים. עם לקוחות החברה בעבר ובהווה נמנים אפסון, סמסונג, סטרטסיס, טושיבה, קבוצת רד בינת ועוד.

״דוניצה תקשורת״ משמש כנציג וכשותף מקומי בישראל של חברת יחסי הציבור הבינלאומית HOTWIRE Global.

בשנת 2020 היה משרד יחסי הציבור של דוניצה בין הראשונים לזהות את הפוטנציאל הטמון בשיתופי פעולה עם גורמים מקבילים בדובאי ואף חתם על הסכם שיתוף פעולה והדדיות עם Iris Public Relations משרד יחסי ציבור ודיגיטל באיחוד האמירויות.

כיום דוניצה ממשיך לערוך את מגזין הצוללים IDIVE ולתרום מאמרים בתחומי התקשורת והטכנולוגיה לעיתונים יומיים ולעיתונות המקצועית בישראל.

דוניצה נשוי למיקי שלומוביץ ולהם שני ילדים.

## קישורים חיצוניים

* 

* 
* הכר את היחצ"ן- נחום דוניצה, באתר "יפעת", 28 באוגוסט 2017

## הערות שוליים

קטגוריה:עורכים ישראלים
קטגוריה:עורכי מוניטין
קטגוריה:סגל על המשמר
קטגוריה:יחצ"נים ישראלים
קטגוריה:דוברים ישראלים
קטגוריה:בוגרי אוניברסיטת חיפה
קטגוריה:בוגרי האוניברסיטה העברית בירושלים
קטגוריה:הדר הכרמל: אישים
קטגוריה:ישראלים שנולדו ב-1959
ויידהופן אן דר טיה (מחוז)

**ויידהופן אן דר טיה** (בגרמנית: **Waidhofen an der Thaya**) הוא מחוז בצפון מדינת אוסטריה תחתית שבאוסטריה.

במחוז 15 ערים ועיירות:

## קישורים חיצוניים

קטגוריה:אוסטריה תחתית: מחוזות
2026 בישראל

**[[2026]] ב[[ישראל]]** (ה'תשפ"ו – ה'תשפ"ז) היא השנה בה מדינת ישראל תציין 78 שנים להקמתה.

## הנהגה
**[[נשיא מדינת ישראל]]**-יצחק הרצוג

**[[ראש ממשלת ישראל]]**-בנימין נתניהו

**[[נשיא בית המשפט העליון]]**-יצחק עמית

**[[יושב ראש הכנסת]]**-אמיר אוחנה

**[[ראש המטה הכללי]] -**אייל זמיר

'''מפכ"ל המשטרה'''- דני לוי

## אירועים צפויים

* הקו הירוק של הרכבת הקלה בירושלים ייפתח חלקית.
* 1 באוגוסט – ייחנך אצטדיון אשדוד החדש.
* 27 באוקטובר – הבחירות לכנסת העשרים ושש יתקיימו ביום ג', ט"ז בחשון התשפ"ז.

* הפסקת פעילות קופות החולים בתחום הביטוח הסיעודי.
* הבורסה לניירות ערך בתל אביב תעבור למסחר בימים שני עד שישי, כמקובל בשאר העולם.
* שלב א' של "המסילה המזרחית החדשה" של הרכבת תיפתח לציבור.
* ישראל תגבה שיעור מס מינימלי של 15% מחברות רב־לאומיות, בהתאם לתוכנית המיסוי של ה־OECD.

## נפטרו

* ממוזער|186x186 פיקסלים|מתי כספי1 בינואר - עמית סער, איש צבא, תת אלוף בצה"ל, לשעבר ראש חטיבת המחקר באגף המודיעין (נולד ב-1978)
* 4 בינואר – בני שגיא, שופט ונשיא בית המשפט המחוזי בבאר שבע (נולד ב-1971)
* 13 בינואר – דוד פז, עיתונאי וממקימי השבועון "להיטון" והמגזינים "פנאי פלוס" וראש אחד" מבית ידיעות אחרונות (נולד ב-1946)
* 29 בינואר – טל ברקוביץ', שחקנית ודוגמנית (נולדה ב-1984)
* 30 בינואר – לוליק לוי, זמר ויוצר (נולד ב-1938)
* 2 בפברואר – אלי גור אריה, צייר ופסל (נולד ב-1964)
* 7 בפברואר – מתי כספי, זמר, מלחין, יוצר, מפיק ומעבד מוזיקלי, חתן פרס אקו"ם (נולד ב-1949)
* 8 בפברואר – אלי אלאלוף, חבר כנסת לשעבר ויו"ר ועדת העבודה, הרווחה והבריאות מטעם מפלגת כולנו (נולד ב-1945)
* 2 במרץ – מאיר ישראל, מוזיקאי ומתופף, היה חבר בלהקת הליווי של שלמה ארצי (נולד ב-1952)

## קישורים חיצוניים

## הערות שוליים

*
פטרה (אלבניה)

**פְטֶ֫רָה** (באלבנית: **Fterrë**) הוא כפר בדרום אלבניה, במחוז ולורה, שהיה חלק מהקומונה לשעבר לוקובה. במהלך רפורמת הממשל המקומי בשנת 2015, הפך לחלק מהעירייה הימרה. הכפר ממוקם בעמק צדדי של הריביירה האלבנית, באזור קורוולש, כ-10 ק"מ צפונית-מזרחית לעיירה בורש (Borsh). הכפר מאוכלס באלבנים מוסלמים.

## גאוגרפיה
פטרה ממוקם בגובה של 200 עד 250 מטר מעל פני הים, במדרון המערבי של הר לייתי (Lajthi) שגובהו כ-1,418 מטר. הפסגה הגבוהה ביותר באזור הכפר היא גשניקושי (1,478 מטר - Gjeshnikoshi) והנמוכה ביותר היא פסגת לֵקָה (315 מטר - Leka). באזור ישנם מעיינות קארסטיים רבים ושש מערות. כביש מבורש לוולורה עובר דרך הכפר.

## היסטוריה
פטרה הוזכר לראשונה בשנת 1431, ב-Sûreti defter-i sancak-i Arvanid, דפטר (רישום מס של האימפריה העות'מאנית) של הסנג'ק (יחידה אדמיניסטרטיבית) האלבני. באותה תקופה, הכפר שתים-עשרה משפחות. בשנת 1583, הוזכר הכפר בדפטר עות'מאני נוסף בשם Ifteran עם 24 עד 29 משפחות מורחבות, ובשנים מאוחרות יותר נמנו בו 45 משפחות מורחבות. בתקופה העות'מאנית המוקדמת, היה חלק מהנאהיה (יחידה אדמיניסטרטיבית) של סופוט, ובמאה ה-16 שולב בקאזא (יחידה אדמיניסטרטיבית) של קורוולש. במהלך מרד אלבניה בשנת 1910, היחידה הצבאית (צ'טה) מפטרה הובלה על ידי אדם בשם לזו קופינה.

בשנת 1914, נהרס הכפר במהלך התקדמות צבא ממלכת יוון. התושבים, שברחו לאזור וולורה, בנו מחדש את הכפר בשנת 1916, כאשר הצבא היווני נסוג מאלבניה. בסתיו 1916, נבנה מחדש גם בית הספר של הכפר, וסלים ג'וניקה הפך למורה הראשון בו. במלחמת וולורה בשנת 1920, השתתפה יחידת פטרה תחת הנהגתו של ג'אפר שהו.

במלחמת העולם השנייה, נהרס חלק מהכפר על ידי אש תותחים איטלקית במהלך המלחמה היוונית-איטלקית. בשנת 1942, הוקמה המועצה הראשונה של תנועת השחרור הלאומית בכפר, ופלוגת המתנדבים שלה נוסדה תחת היקמט צ'אלו. בסך הכל, במהלך מלחמת העולם השנייה, נהרגו שישה חיילים מתנדבים מפטרה, וארבעים בתים ניזוקו ונהרסו.

## קהילה יהודית
בתקופת השלטון העות'מאני התיישבה בכפר משפחה יהודית, ככל הנראה צאצאים ליהודיות ספרדיות. באזור עדיין נפוצים מספר שמות משפחה יהודים המרמזים על התיישבות יהודית שככל הנראה נטמעה באוכלוסייה.

## הערות שוליים

קטגוריה:אלבניה: ערים
פיזיולוגיה אבולוציונית

**פיזיולוגיה אבולוציונית** (באנגלית: **Evolutionary physiology**) היא חקר האבולוציה הביולוגית של מבנים ותהליכים פיזיולוגיים; כלומר, האופן שבו המאפיינים התפקודיים של אורגניזמים מגיבים לברירה טבעית וזוויגית או שהשתנו על ידי סחף גנטי אקראי לאורך דורות מרובים במהלך ההיסטוריה של אוכלוסייה או מין.

בהתאם לכך, מגוון הפנוטיפים שנחקרו על ידי פיזיולוגים אבולוציוניים הוא רחב, וכולל תכונות של מורפולוגיה, ביומכניקה, אנטומיה, אנדוקרינולוגיה, ביוכימיה, אבולוציה מולקולרית ועוד. הגדרה שהוצעה לפיזיולוגיה האבולוציונית היא "חקר הבסיס הפיזיולוגי של כשירות, כלומר, אבולוציה מתאמית של צורות ותפקודים פיזיולוגיים הקשורים לסביבה, תזונה, הומאוסטאזיס, ניהול אנרגיה, אריכות חיים ותמותה ומאפייני היסטוריית החיים".

לרוב מניחים שהברירה הטבעית והזוויגית פועלות באופן הישיר ביותר על ההתנהגות (למשל, מה חיה בוחרת לעשות כאשר היא מתמודדת עם טורף) המתבטאת בגבולות שנקבעו על ידי יכולות הביצוע של האורגניזם עצמו (למשל, כמה מהר הוא יכול לרוץ). חולשה של מודל תפיסתי ומבצעי זה היא היעדר הכרה מפורשת במקומן של מאפייני תאוריית היסטוריית החיים.

## קישורים חיצוניים

## הערות שוליים

קטגוריה:פיזיולוגיה
קטגוריה:ביולוגיה אבולוציונית
ג'וליה שלאפפר

**ג'וליה שלאפפר** (באנגלית: **Julia Schlaepfer**) היא שחקנית אמריקאית, הידועה בעיקר בזכות דמותה של אליס צ'ארלס בסדרת הדרמה הקומית של נטפליקס, "הפוליטיקאי", ואלכסנדרה בסדרת הטלוויזיה של פרמאונט+ "1923".

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקניות קולנוע וטלוויזיה אמריקאיות
קטגוריה:אמריקאים שנולדו ב-1995
קטגוריה:אמריקאיות שנולדו ב-1995
Words (שיר של אף. אר. דייוויד)

"**Words**" (בעברית: "**מילים**", ידוע גם בשם "**Words Don't Come Easy**" על פי מילות הפתיחה) הוא שיר של הזמר היהודי-תוניסאי-צרפתי אלי רוברט פיטוסי, הידוע בשם הבמה אף. אר. דייוויד , שיצא כסינגל בשנת 1982 מתוך אלבום הבכורה שלו "Words".

השיר היה להיט ענק במדינות אירופה, והגיע למקום הראשון במערב גרמניה, בשווייץ, בספרד, באיטליה, בשוודיה, באוסטריה, בדנמרק, באירלנד, בבלגיה ובנורווגיה.

בתחילת 1983 הגיע השיר למקום השני במצעד הסינגלים הבריטי, ובסוף 1982 הגיע גם למקום הראשון בדרום אפריקה, שם שהה 25 שבועות במצעד, ובסופו של דבר הפך ללהיט המצליח ביותר במצעד סוף השנה. באוסטרליה, הסינגל הגיע למקום ה-12 ושהה 41 שבועות בתוך 100 הראשונים בשני מצעדים במהלך 1983 ותחילת 1984. בישראל השיר הגיע למקום ה-22 במצעד הלועזי השנתי של רשת ג'.

בשנת 2006 הוציא דייוויד גרסת דואט דו-לשונית של השיר בצרפתית ובאנגלית, עם הזמרת ווינדה סילביאנה, בשם "Words, J'aime ces Mots".

## מיקום במצעדים

## קישורים חיצוניים
* 
* אקורדים לשיר "Words", באתר Chordify
* 
* 30px Words, במסד הנתונים המוזיקלי Genius **(באנגלית)**
* 20px Words, במסד הנתונים המוזיקלי Discogs **(באנגלית)**
* 20px Words, במסד הנתונים המוזיקלי MusicBrainz **(באנגלית)**
* 20px Words, במסד הנתונים המוזיקלי AllMusic **(באנגלית)**
* 20px Words, באתר המוזיקה Spotify **(באנגלית)**
* 44px Words, באתר המוזיקה אפל מיוזיק **(באנגלית)**
* 55px Words, באתר המוזיקה Tidal **(באנגלית)**
* 20px Words, באתר המוזיקה Last.fm **(באנגלית)**
* 20px Words, באתר המוזיקה SoundCloud **(באנגלית)**
* 20px Words, באתר המוזיקה Musixmatch **(באנגלית)**

### ביצועים
#### באנגלית
* 
* 
* 
* 
* 
* 
* 
* 

#### בצרפתית
* 
* 
* 

#### בגרמנית
* 
* 

#### באיטלקית
* 

#### בספרדית
* 

#### בהולנדית
* 

#### בשוודית
* 
* 

#### בפינית
* 

#### בצ'כית
* 

#### בהונגרית
* 

## הערות שוליים

קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:שירי סינת'-פופ
אלעזר בר שמואל אלוף

**אלעזר בר שמואל אלוף** (או **ריש כלה**) **מאליסאנה** היה רב תלמודי ספרדי בן המאה ה-9, החכם התלמודי הראשון הידוע לנו מספרד, והחכם התלמודי הראשון מאדמת אירופה ממנו נשארו פסקי הלכה. היה בלשן פוסק וככל הנראה היה בקיא גם במדעי הזואולוגיה והבוטניקה של זמנו.

## ביוגרפיה
נולד באליסאנה היא לוסנה שבספרד הסמוכה לקורדובה, בה שכנה קהילה יהודית עוד מתקופת המרד הגדול, לשם הוגלו על ידי טיטוס.

היה תלמיד חכם מפורסם כבר בימיו המוקדמים בספרד וקיים קשר מכתבים עם גאוני בבל רב נטרונאי גאון ראש ישיבת סורא ורב פלטוי גאון ראש ישיבת פומבדיתא, לאחר מכן הלך ללמוד מפיהם ישירות בישיבותיהם בבבל שם נשאר עד ימי נחשון גאון, שם נעשה משום גדלותו בתורה כריש כלה ואלוף והוסמך להוראה.

בבואו מספרד הביא עימו כספי תרומות לישיבה מיהודי ספרד.

כיוון שהוחזק בר סמכא נשאל בעצמו שאלות על ידי הגאונים שבבל ובפרט במספר תחומים בהם לא היו בקיאים כל כך, למשל צמחים שלא גדלו בבבל ומטבעות שבהם עשו שימוש באזורי איטליה.

כמנהג יהודי ספרד בעת ההיא היה בקיא גם ביוונית ולטינית וכן בשמות בעלי החיים והצמחים והמדעים של זמנו. בהיותו בבבל ראה את ספר המצוות של ענן בן דוד.

## תורתו
נשתמרו ממנו שלוש תשובות בהלכה, הכתובות בסגנונם של הגאונים.

## לקריאה נוספת
* פרופ' מרדכי מרגליות ספר **הלכות הנגיד**, מבוא פרק ראשון ראשית צמיחת התורה בספרד עמ' 4 והלאה

## קישורים חיצוניים
* ספר '''עניינים שונים''', שמואל אברהם פוזננסקי

## הערות שוליים

2025 01
קטגוריה:גאונים
קטגוריה:ראשוני ספרד
קטגוריה:יהודים במאה ה-9
גראומן וסטרן

**גראומן וסטרן**  (בגרמנית: **Graumann & Stern**) הייתה חברת טקסטיל מברלין - מיטה, שנוסדה ב-1888 ונסגרה ב-1938 כתוצאה מרדיפות הנאצים.

## היסטוריה
גראומן וסטרן נוסדה ב-1888 על ידי יוליוס גראומן והאחים זיגברט שמואל סטרן ואלברט אברהם סטרן, לייצור ומכירת מעילים ושמלות לנשים. העסק שכן ברחוב מוהרנשטראסה בברלין-מיטה, מרכז תעשיית הטקסטיל באותה תקופה. אחד המבנים ששימש אותם היה "בית סטרן" בכתובת מוהרנשטראסה 36, בבעלות האחים שטרן.  

לאחר מלחמת העולם הראשונה, הרחיבה החברה את פעילותה באירופה ובארצות הברית באמצעות סניפים בינלאומיים שהיא מגדילה את המכירות לכ-20 מיליון רייכסמרק ב-1920. הדור הבא, היינץ גראומן ובשנת 1931 וילהלם זאב סטרן, בנו של אלברט סטרן, נטלו את ניהול החברה והפכו לבעלים היחידים ב-1932. ב-1931, שותף החברה וולטר רבוב נפטר מהתקף לב לאחר שהותקף על רקע אנטישמי.

## רדיפות הנאצים
עם עליית הנאצים לשלטון בגרמניה ב-30 בינואר 1933, נרדפה גראומן את סטרן כעסק בבעלות יהודית. קריאת הנאצים להחרמת חברות יהודיות ב-1 באפריל 1933 פגעה קשות בעסק. המסחר בגרמניה הפך קשה או בלתי אפשרי. אלברט סטרן ברח להולנד. סגירת החברה המתוכננת נמנעה תחת איום אלימות של עובדים לא-יהודים ולאחר אלימות מצד פלוגות הסער הנאציות. משפחתו של וילהלם זאב סטרן ברחה לישראל כבר ב-1933, והוא עצמו ברח משם ב-1935. ב-1936 וילהלם זאב סטרן ויתר על החברה והשאיר אותה לשותפים. ב-3 בדצמבר 1938 פורסם צו בדבר השימוש ברכוש יהודי, שחייב עסקים ונדל"ן בבעלות יהודית להימכר. בעקבות זאת, חברת "גראומן וסטרן" פורקה ב-1938. אלברט סטרן נפטר בינואר 1945 במחנה המעצר לאופן (זלצאך).

## הערות שוליים

קטגוריה:חברות ביגוד
1954 בספרות

בערך זה מצוינים אירועים בולטים שהתרחשו במהלך שנת 1954 ונוגעים לתחום הספרות.

## אירועים בולטים

## ספרים חדשים

### סיפורת
150px|ממוזער|ב-29 ביולי 1954 יוצא לאור בלונדון הספר הראשון בסדרת ספרי שר הטבעות. עד 2007 ימכרו מעל ל-170 עותקים של הספר ברחבי העולם
* ג'.ר.ר. טולקין – שר הטבעות: אחוות הטבעת
* ג'.ר.ר. טולקין – שר הטבעות: שני הצריחים
* קינגסלי אמיס – ג'ים בר מזל
* אייזק אסימוב – מערות הפלדה
* פייר בול – הגשר על הנהר קוואי 
* אגתה כריסטי – המרגלת היפה
* איאן פלמינג – חיה ותן למות
* ויליאם גולדינג – בעל זבוב
* ריצ'רד מת'סון – אני האגדה
* אן דקלו (תחת שם העט פולין רֵיאז') – סיפורה של O
* פרנסואז סאגאן – שלום לך, עצבות
* ריי ברדבורי – כל הקיץ ביום

### ספרי ילדים ונוער

* ק.ס. לואיס – הסוס ונערו (הספר החמישי בסדרת ספרי דברי ימי נרניה)
* אסטריד לינדגרן – מיו, מיו שלי

## נולדו
* 25 בינואר – דויד גרוסמן, סופר ומחזאי ישראלי
* 19 במרץ – ג'יל אברמסון, סופרת ועיתונאית אמריקאית
* 20 במרץ – לואיס סאקר, סופר ילדים אמריקאי
* 23 באפריל – מייקל מור, במאי קולנוע וסופר אמריקאי
* 17 ביולי – ג'יי מייקל סטרזינסקי, סופר אמריקאי
* 15 באוגוסט – סטיג לרסון, סופר, עיתונאי ופעיל פוליטי שוודי (נפטר ב-2004)
* 15 בספטמבר – נאוה סמל, סופרת, מחזאית ומתרגמת ישראלית (נפטרה ב-2017)
* 1 באוקטובר – עוזי בן כנען, סופר ישראלי (נפטר ב-1991)
* 7 בנובמבר – גאי גבריאל קיי, סופר פנטזיה קנדי
* 8 בנובמבר – קאזואו אישיגורו, סופר בריטי יליד יפן וחתן פרס נובל
* 13 בנובמבר – גבריאלה אלישע, משוררת, מתרגמת שירה ועורכת שירה ישראלית (נפטרה ב-2019)
* 20 בדצמבר – סנדרה סיסנרוס, סופרת אמריקאית
* 23 בדצמבר – חנה גולדברג, פזמונאית וסופרת ישראלית

## נפטרו
* 2 ביוני – לידיה וולסטרם, היסטוריונית, סופרת ופמיניסטית שוודית (נולדה ב-1869)
* 14 ביולי – חסינטו בנאבנטה, מחזאי ספרדי וחתן פרס נובל (נולד ב-1866)
* 3 באוגוסט – קולט, שם העט של הסופרת הצרפתייה סידוני-גבריאל קולט (נולדה ב-1873)

## פרסים
* פרס נובל לספרות: ארנסט המינגוויי

## קישורים חיצוניים

*
מרגרט תייר

**מרגרט תייר** (1951 – 18 בינואר 2025) הייתה שפית ומסעדנית ישראלית. תייר נחשבה לפורצת דרך עבור נשים בענף המסעדנות בישראל. היא תרמה לעיצוב המטבח הישראלי החדש והייתה השראה לדור שלם של שפים ישראלים.

בשנות ה-70 וה-80 אכלו במסעדתה מפורסמים רבים. השף חיים כהן שיבח מנות שלה, כגון הקוסקוס, קבב לוקוס ומז'וז'ין (סרדינים ממולאים). כתב הארץ איתן לשם טען שמנותיה הפכו לנכסי צאן ברזל.

## ביוגרפיה
שמאל|ממוזער|250x250 פיקסלים|שער מסעדת הדגים של תייר, ביפו
תייר נולדה בטהראן, איראן. סבה מצד אמה היה סוחר בדים אמיד, אשר היגר לאיראן מטביליסי. אמה פאני נישאה לאביה, שגם הוא היגר מהקווקז, והם עלו לישראל והתיישבו בדירה בנמל יפו, אביה עבד כפועל ניקיון ומוכר פלאפל. היא סיפרה שבילדותה גדלה בבית אלים, בגיל 15 הוריה התגרשו. כנערה עבדה כפקידה במכון לפיתוח הגוף וכמאמנת ספורטאים.

בגיל 18 פגשה את מי שיהיה בעלה ויקטור תייר, חבר הפנתרים השחורים, שהיה מבוגר ממנה ב-19 שנה, בהליכי גירושין ואב לארבעה ילדים והשניים נישאו. הם עברו לגור בקריית גת שם, בגיל 20, החלה לבשל. לאחר 3 שנים בקריית גת חזרו לתל אביב, ותייר החלה לעבוד כברוקרית בבורסה לניירות ערך בתל אביב.
ה
בשנת 1972 הם רכשו מבנה בכיכר השעון ביפו, שם הקים ויקטור מסגרייה. המסגרייה הפכה ב-1977 למסעדה, מסעדת "ויקטור תייר". תייר בישלה במסעדה, שהתפרסמה וזכתה לביקורות חיוביות. לאחר מותו ב-1993 נקראה המסעדה על שמה, "מרגרט תייר". ידוענים רבים נמנו על אורחיה, בהם שלום חנוך, דן בן אמוץ, חיים קינן, חיים כהן, הילה אלפרט.
המסעדה נסגרה במרץ 2022 לאחר דחיית ערעורה של תייר בבית המשפט העליון, בעקבות מאבק משפטי מול עיריית תל אביב שנמשך מ-2014.במרץ 2023 הרסו עובדי העירייה חלק מן המסעדה לטובת הרחבת הטיילת.

### חיים אישיים
הייתה נשואה לויקטור תייר ולזוג נולדה בת אחת, לורן.
בשנת 2009 נאלצה לפנות את דירתה ביפו, שבו התגוררה עם בתה, בשל עבודות על הרכבת הקלה.
בערוב ימיה סבלה מהידרדרות במצבה הבריאותי. נפטרה ב-18 בינואר 2025 בגיל 74, והובאה למנוחות בבית העלמין נווה הדר בהוד השרון .

## קישורים חיצוניים
* רון מיברג⁨, צ'יק צ'ק קוסקוס, ⁨חדשות⁩, 20 באוקטובר 1989⁩
* רון מיברג, המסעדה של מרגרט, חדשות⁩, 11 בנובמבר 1993
* 
* 
* 
* אלון גל, המסעדה המיתולוגית בסכנת סגירה, באתר 103fm, 6 בפברואר 2020

## הערות שוליים

קטגוריה:ישראליות ילידות איראן
קטגוריה:ישראלים ילידי איראן
קטגוריה:שפיות ישראליות
קטגוריה:שפים ישראלים
קטגוריה:מסעדניות ישראליות
קטגוריה:מסעדנים ישראלים
קטגוריה:תל אביב-יפו: אישים
קטגוריה:אישים הקבורים בהוד השרון
קטגוריה:ישראליות שנולדו ב-1951
קטגוריה:ישראלים שנולדו ב-1951
קטגוריה:ישראליות שנפטרו ב-2025
קטגוריה:ישראלים שנפטרו ב-2025
דיוקן של גברת בלבן

**דיוקן של גברת בלבן** הוא ציור מעשה ידי טיציאן, משנת 1561, של אישה לא ידועה לבושה בלבן. הוא מוצג כעת במוזיאון הציירים הגדולים, בדרזדן.

## זהות המצוירת
השערות לגבי זהות האישה נעו בין כלה צעירה לזונה או קרובת משפחה של האמן. ניתוח מפורט של תכשיטיה, לבושה ותסרוקתה עשוי לספק עוד רמזים, כמו גם המניפה שהיא נושאת. זמן רב הונח כי טיציאן צייר את בתו לוויניה בשמלת כלולות. עם זאת, היא נישאה שש שנים לפני יצירת הציור, ובתו הרביעית אמיליה נישאה שבע שנים מאוחר יותר. טיציאן כנראה יצר דימוי אידיאלי של יופי נשי והשתמש במודל שהופיע גם בציורים אחרים. הציור הועתק על ידי פטר פאול רובנס, וציור דומה נמצא גם באוסף בדרזדן.

## תערוכות
הציור הושאל למוזיאון קולומבוס לאמנות ב-2018, ולמוזיאון נורטון סימון ב-2019.

## עותקים

קובץ:Peter Paul Rubens - Girl with a Fan (Lady in White).jpg|עותק מעשה ידי רובנס, 1614
קובץ:David_Teniers_II_-_Lady_with_an_Ermine_(1653)_(cropped).jpg|מיניאטורה מעשה ידי טיציאן
קובץ:Padovanino_-_Lady_with_a_Vase,_Dresden.jpg|עותק של טיציאן שאבד, 1650
קובץ:Arolsen_Klebeband_13_091.jpg|תחריט של טיציאן שאבד, 1660


## דיוקנאות קשורים

קובץ:Titian - Woman Holding an Apple.jpg|דיוקן של גברת, 1555
קובץ:Titian - Portrait of a Woman (La Sultana Rossa).jpg|דיוקנה של הורם סולטאן, 1550
קובץ:Titian - Portrait of Lavinia Vecellio.jpg|דיוקן לוויניה, 1545
קובץ:Tizian - Bildnis der Lavinia.jpg|דיוקן לוויניה, 1560–1565


## קישורים חיצוניים

## הערות שוליים

קטגוריה:דיוקנאות נשים
קטגוריה:טיציאן
הכבש השישה עשר/לילה טוב

**הכבש השישה עשר/לילה טוב** הוא שיר שנכתב על ידי יהונתן גפן ופורסם בספר שירי ילדים שפורסם בשנת 1978. השיר הולחן על ידי יוני רכטר. השיר מופיע באלבום "הכבש השישה עשר", בהשתתפות אמנים מובילים כגון יהודית רביץ, גידי גוב, יוני רכטר ודייוויד ברוזה.

הטקסט משלב מאפיינים של תפילת לילה ושיר ערש, ומתאר מעבר מלילה לבוקר תוך מבט על מנוחה וחלום. הוא כתוב בשפה פשוטה ובהירה, המותאמת לעולמם של ילדים. המילה "טוב" מופיעה שלוש פעמים ויוצרת מסגרת טקסטואלית. השיר מכיל אלמנטים מעולם הילדות כגון חלום, לילה, יום, קימה, מנוחה, חושך, ירח וצרצר. מבחינה מבנית, זהו טקסט חד-חלקי ללא בתים או פזמון חוזר.

מנגינת השיר היא איטית ורגועה, אופיינית לשיר ערש, מבוססת על צעדים וקווים מלודיים ארוכים בסגנון לגטו. יחד עם זאת, המנגינה עשירה במורכבות מוזיקלית הכוללת סינקופות ריתמיות וקפיצות מלודיות משמעותיות כמו סקסטה גדולה בעלייה ואוקטבה זכה בעלייה וירידה.

בשנת 1991 שולב השיר בהצגת ילדים בכתיבתו ובימויו של מיכאל גורביץ', והפך לחלק מרפרטואר שירי הילדים של יהונתן גפן. הפצתו באלבום "הכבש השישה עשר" הביאה אותו לתודעת הציבור הרחב והפכה אותו ליצירה מוכרת בנוף המוזיקלי הישראלי.

## הערות שוליים

קטגוריה:שירי 1978
קטגוריה:שירי הכבש השישה עשר
קטגוריה:שירים בעברית
קטגוריה:שירים שנכתבו על ידי יהונתן גפן
קטגוריה:שירים שהולחנו על ידי יוני רכטר
קטגוריה:שירי ילדים
קטגוריה:שירים על לילות
תעביר את זה הלאה (פירושונים)

**תעביר את זה הלאה** הוא תרגום חופשי בעברית ישראלית לביטוי **Pay It Forward** באנגלית.

## ביאורים

__פירושונים__
כלב סיוע לאוטיסטים

שמאל|ממוזער| כלב סיוע לאוטיסטים מגזע קולי חלק בשלושה צבעים מבצע משימת לחץ עמוק עבור המטפל הבוגר שלו במהלך קונצרט בחוץ.
**כלב סיוע לאוטיסטים** או כלב **שירות לאוטיסטים**, הוא כלב סיוע  שאולף במיוחד, כדי לסייע לאדם אוטיסט לנהל את האתגרים שלו ולחיות חיים עצמאיים יותר.

## היסטוריה
כלב הסיוע הראשון לאוטיסטים אולף על ידי כריס פאולר. בשנת 1997, כריס הציב כלב בשם שייד עם ילד אוטיסט. אילוף כלבי סיוע לאוטיסטים דומה במידה מסוימת לאילוף כלבי נחייה. כלבים אלו עולים בדרך כלל בין 12,000 ל-30,000 דולר. לרוב יש רשימת המתנה ארוכה לכלבים עוזרי אוטיסטים, כיוון שהאילוף וההכשרה שלהם דורשים זמן ומשאבים רבים.

עדויות אנקדוטיות מצביעות על יעילות גדולה של כלבי סיוע לאוטיסטים, אך המחקר המדעי על הנושא עדיין מוגבל יותר. ללא סטנדרטים אובייקטיביים, יכול להיות קשה להורים, למטפלים ולמחנכים להוכיח את הצורך בכלב זה.

## תפקידים
כלבים אלו מאומנים לבצע משימות כמו טיפול בלחץ עמוק, חסימת קהל, התרעה על צלילים, תזכורות לתרופות, אחזור פריטים שנפלו ועוד. הם עוזרים להרגיע חרדה, למנוע עומס חושי ולסייע בבטיחות ובחיי היומיום.

### ילדים
המוקד העיקרי של כלב סיוע לאוטיסטים לילד הוא להגן על בטיחות הילדים איתם הכלב עובד. לדוגמה, הם מאומנים לעיתים למנוע מילדים עם אוטיזם לצאת מהבית ללא השגחה. כאשר כלבי סיוע לאוטיסטים עובדים עם ילדים, הכלב מקבל לעיתים קרובות פקודות מההורים ולא מהילד עצמו. הם גם יכולים להתריע בפני הורים על מצבים מסוכנים הקשורים לילדים איתם הם עובדים. כלבי סיוע לאוטיסטים יכולים לעזור לפתוח דלתות לילדים ולמנוע מהם לקבל הצפה חושית או תת-גירוי.

חלק מהילדים עם אוטיזם דווחו על תחושת עצמאות מוגברת בעקבות האינטראקציות שלהם עם כלב הסיוע שלהם, בזכות התמיכה שהכלב מספק להם במצבים שונים.

לפעמים, רתמת ילד המחוברת לכלב הסיוע נלבשת על ידי הילד האוטיסט. לאחרונה התעוררה מחלוקת על כך, בשל הכוח הפתאומי שמופעל על הכלב, כמו גם העובדה שהיא עשויה למנוע מהילד להימלט ממצבי מצוקה, כמו התקפות בלתי צפויות של כלבים לא מאולפים, מצב שיכול להתרחש לעיתים עם כלבים טיפולים.

### מבוגרים
כלבים יכולים להזהיר את המטפל על רעשים חשובים או גירויים אחרים, כמו עשן, אזעקות, תינוק בוכה או דפיקה בדלת. עבור אדם עם אוטיזם, קשה לזהות איזה גירוי דורש תשומת לב מיידית. כלבי סיוע יכולים גם לעזור בשיכוך חרדה, כגון באמצעות הפעלת לחץ על הרקמות או ליקוק. בנוסף, כלבים יכולים לעזור לאנשים עם אוטיזם שלא ללכת לאיבוד ולהדריך אותם אל מחוץ לאזורים מעוררי מצוקה. חלקם מאומנים גם לעקוב אחרי אנשים באמצעות ריח.

## לקריאה נוספת

* 
* 


## הערות שוליים

קטגוריה:אוטיזם
קטגוריה:כלבים והאדם
סקובי דו! והזאב הסרבן

**סקובי דו! והזאב הסרבן** (באנגלית: **Scooby-Doo! and the Reluctant Werewolf**) הוא סרט טלוויזיה אמריקאי שהופק על ידי האנה-ברברה, כחלק מסדרת הסרטים "Hanna-Barbera Superstars 10". הסרט שודר במקור ב-13 בנובמבר 1988.

## תקציר העלילה
לאחר שאיש הזאב פרש ממרוץ המכוניות השנתי של המפלצות, דרקולה נאלץ ליצור איש זאב חדש למרוץ, לשם כך הוא כישף את שאגי והפך אותו לאיש זאב כאשר הוא הסתכל על ירח מלא. לשם כך, יחד עם חבריו לצוות, סקובי-דו, אחיינו סקראפי-דו וחברתו הטובה גוגי הם מנסים למצוא כישוף שיחזיר את שאגי להיות בחזרה לבן אנוש. דרקולה סיכם עם שאגי שהוא יחזור להיות אנושי בתנאי שהוא ישתתף במרוץ המכוניות השנתי של המפלצות, בהתחלה שאגי סירב אבל לאחר מכן הוא הסכים לעסקה.  במרוץ, בעזרתם של סקראפי-דו וגוגי, ששיפרו את המכונית של איש הזאב, שאגי וסקובי-דו מתגברים על המכשולים של המפלצות וזוכים במרוץ. למרות זאת, דרקולה הפר את ההסכם אולם אשתו של דרקולה, ואנה פירה, סיפרה להם שביטול הכישוף נמצא בספר הכשפים, החבורה לקחה את הספר וברחה מהטירה. בחזרה, גוגי שינתה את שאגי בחזרה לקדמותו כיצור אנושי וכל החבורה שמחה שהם צופים בסרט אימה ואוכלים פיצה להנאתם.

## קישורים חיצוניים

קטגוריה:סרטי הנפשה אמריקאיים
קטגוריה:סרטי 1988
קטגוריה:סרטי האנה-ברברה
קטגוריה:סרטי טלוויזיה אמריקאיים
קטגוריה:סרטי סקובי דו
קטגוריה:מכשפות בקולנוע ובטלוויזיה
קטגוריה:סרטי ערפדים
קטגוריה:סרטי מפלצות
קטגוריה:Hanna-Barbera Superstars 10
בית המחוקקים של יוטה

**בית המחוקקים של יוטה** (באנגלית: **Utah State Legislature**) הוא בית המחוקקים הדו-ביתי של מדינת יוטה שבארצות הברית. בית המחוקקים מורכב מבית הנבחרים של יוטה כבית תחתון עם כ-75 נציגים, ואת הסנאט של יוטה, עם כ־29 סנאטורים. אין מגבלות כהונה בשני הבתים. הבחירות האחרונות לשני הבתים התקיימו בנובמבר 2022. בית המחוקקים מתכנס בקפיטול מדינת יוטה שבבירת המדינה סולט לייק סיטי.

המדינה מחולקת ל-29 מחוזות בחירה לסנאט, שכל מחוז מייצג כ-77,000 תושבים ובית הנבחרים מחולק ל-75 מחוזות, שכל אחד מהם מייצג כ-29,800 תושבים.

נכון לינואר 2025, המפלגה הרפובליקנית מחזיקה ברוב יציב בשני הבתים.

## קישורים חיצוניים
* 

יוטה
קטגוריה:יוטה
1953 בספרות

בערך זה מצוינים אירועים בולטים שהתרחשו במהלך שנת 1953 ונוגעים לתחום הספרות.

## אירועים בולטים

## ספרים חדשים

### סיפורת
* אייזיק אסימוב - המוסד האחר
* ריי ברדבורי - פרנהייט 451
* ריימונד צ'נדלר - שלום ולא להתראות
* איאן פלמינג - קזינו רויאל
* ליאון יוריס - זעקת הקרב

### ספרי ילדים ונוער
* ק.ס. לואיס - כס הכסף (הספר הרביעי בסדרת ספרי דברי ימי נרניה)

### מחזות
* סמואל בקט - מחכים לגודו
* ארתור מילר - ציד המכשפות

### ספרי עיון
* לודוויג ויטגנשטיין - חקירות פילוסופיות

## נולדו
* 7 בינואר – דיון ברנד, משורר קנדי
* 12 במרץ – קארל הייאסן, עיתונאי וסופר אמריקאי
* 23 באפריל – רוברטו בולניו, סופר יליד צ'ילה (נפטר ב-2003 )
* 19 במאי – ויקטוריה ווד, סופרת בריטית (נפטרה ב-2016 )
* 9 ביולי – תומאס ליגוטי, סופר אמריקאי
* 5 בספטמבר – הרמן קוך, סופר הולנדי
* 18 בנובמבר – אלן מור, כותב קומיקס אנגלי

## נפטרו
* 30 ביוני – אלסה בסקוב, סופרת ומאיירת ספרי ילדים שוודית (נולדה ב-1874)
* 8 בנובמבר – איוואן בונין, סופר יליד רוסיה וחתן פרס נובל (נולד ב-1870)
* 9 בנובמבר – דילן תומאס, סופר וולשי (דלקת ריאות, נולד ב-1914)
* 27 בנובמבר – יוג'ין או'ניל, מחזאי אמריקאי (נולד ב -1888)

## פרסים
* פרס נובל לספרות: סר וינסטון צ'רצ'יל

## קישורים חיצוניים

*
קטגוריה:שנים בספרות - המאה ה-20
קטגוריה:1953
שמש שזורחת עליי

"**שמש שזורחת עליי**" הוא סינגל שיווקי שהוקלט על ידי הזמר הישראלי רביד פלוטניק. הוא יצא לאור ב-10 בינואר 2025 יחד עם כל שירי האלבום "הדרך לשביל הזהב" דרך חברת התקליטים נענע דיסק.

## על השיר
"שמש שזורחת עליי" נכתב על ידי פלוטניק, שגם הלחין אותו לצד קותימאן, המפיק המוזיקלי של היצירה. השיר מבטא מסע רגשי, הנע בין כעס ותסכול לבין הכרת תודה ורגעים של השלמה. הדובר מתאר התמודדות עם לחצים פנימיים, כישלונות, ספקות, מערכות יחסים מורכבות ותחושת זרות מול הצלחתו החיצונית. לצד זאת, יש בו רגעי הודיה על הדברים הקטנים והמשמעותיים בחיים – המשפחה, השמש, הטבע והיצירה. המילים מגלות כנות וחשיפה עצמית, ומשקפות את המאבק האוניברסלי בין חולשות וחוזקות, בין אכזבות והגשמות, תוך חיפוש מתמיד אחר משמעות ושקט פנימי.

## הצלחה מסחרית
"שמש שזורחת עליי" הפך ללהיט ברחבי ישראל. הוא הגיע בשיאו למקום העשירי ב, המבוסס על הצבעות הקהל.

## מיקומי שיא

## הערות שוליים

קטגוריה:שירי רביד פלוטניק
קטגוריה:שירים בעברית
קטגוריה:שירים שנכתבו על ידי רביד פלוטניק
קטגוריה:שירים על השמש
הסנאט של ויומינג

**הסנאט של ויומינג** (באנגלית: **Wyoming Senate**) הוא הבית העליון של בית המחוקקים של מדינת ויומינג. בסנאט ישנם 31 סנאטורים ממחוזות חד-נציגיים המאכלסים כמחוזות של כ-17,000 תושבים. הסנאט נפגש בקפיטול מדינת ויומינג בבירה שיאן.

חברי הסנאט מכהנים בתקופת כהונה של ארבע שנים ללא הגבלת כהונה. מגבלות כהונה הוכרזו כבלתי חוקתית על ידי בית המשפט העליון של ויומינג ב-2004, וביטל חוק בן עשור שהגביל את הסנטורים לשלוש כהונות (שתים עשרה שנים).

בדומה לבתים עליונים אחרים של בתי מחוקקים מדינתיים וטריטוריאליים והסנאט הפדרלי של ארצות הברית, הסנאט של ויומינג יכול לאשר או לדחות מינויים של מושל לקבינט המדינה, ועדות, מועצות או שופטים לבית המשפט העליון של ויומינג.

נכון לינואר 2025, למפלגה הרפובליקנית יש רוב משמעותי של 29 נציגים, אל מול שני נציגים בלבד של המפלגה הדמוקרטית.

## קישורים חיצוניים

קטגוריה:ויומינג
ויומינג
ג'יהאד שחאדה

**ג'יהאד מיהראג' איבראהים עבד אל-והאב שחאדה** (בערבית: **جهاد مهراج إبراهيم عبد الوهاب شحادة**, תעתיק מדויק: ג'האד מהראג' אבראהים עבד אלוהאב שחאדה; 18 בפברואר 1999 – 6 בנובמבר 2023) היה מחבל בכיר בעיר טולכרם ומייסד שותף של גדוד הטרור טולכרם. היה אחד המחבלים המבוקשים ביותר במרחב יהודה ושומרון על ידי ישראל, הואשם בביצוע פיגועי ירי לעבר כוחות צה"ל ואזרחים ישראלים ברחבי יהודה ושומרון. בעיקר במרחב השומרון.

## ביוגרפיה
שחאדה נולד למשפחה ממחנה הפליטים בעיר טולכרם, למד בבתי ספר שונים בצעירותו.

הוא ייסד יחד עם אמיר אבו חדיג'ה את הזרוע הצבאית גדוד טול-כרם – "גדודי התגובה המהירה", ולאחר מכן לקח שחאדה את הפיקוד המוחלט עליו. שחאדה התבקש להסגיר עצמו מספר פעמים שלו והוצב במטה המחוז של גדודי עז א-דין אל-קסאם, הזרוע הצבאית של ארגון הטרור חמאס למשך שלושה חודשים במחבוא, ולאחר מכן עזב כדי לחזור לפעילות צבאית. כתוצאה מכך הוא הפך לאחד המחבלים המבוקשים ביותר בישראל.

שחאדה נעצר מספר פעמים על ידי ישראל בעבר, וישב מספר חודשים בכלא, יחד עם אביו תת-אלוף במנגנוני הביטחון הפלסטיניים מהרג' שחאדה, שנעצר על ידי ישראל ב-2001 ושוחרר ב-2016 עקב פעילותו בגדודי חללי אל-אקצא.

### חיסולו
שחאדה חוסל על ידי כוחות ישראליים במבצע מיוחד בטול כרם ב-6 בנובמבר 2023 על ידי ירי של 100 כדורים לעבר רכבו הנע, בו השתמש יחד עם מחבל נוסף מגדודי טול כרם עז א-דין ראאד ואחרים מגדודי אל-קסאם של החמאס.

## הערות שוליים

## קישורים חיצוניים

קטגוריה:טולכרם: אישים
קטגוריה:פעילי טרור שנהרגו במלחמת חרבות ברזל
קטגוריה:זירת יהודה ושומרון במלחמת חרבות ברזל
קטגוריה:פלסטינים שנולדו ב-1999
קטגוריה:פלסטינים שנפטרו ב-2023
מופסוס

**מופסוס** הוא שמן של כמה דמויות במיתולוגיה היוונית, וכמה דמויות היסטוריות שאולי אינן יווניות. הקיום ההיסטורי של הדמויות המיתולוגיות, והיחס בינן לבין הדמויות המוכרות מהטקסטים ההיסטוריים, שנוי במחלוקת בין החוקרים.

## דמויות מיתולוגיות
במיתולוגיה היוונית, כמה דמויות נושאות את השם מופסוס.

 בן  ו (או אפולון) היה חוזה עתידות מפורסם, וסופר עליו שייסד את , מקדש אפולון בקרבת , וכן ששנה לפני סיום מלחמת טרויה יצא עם כמה אנשים נוספים דרומה, תחילה ל (שבה ייסד את אספנדוס ו), ולאחר מכן לקיליקיה שם ייסד עם קבוצת מתיישבים ערים בקיליקיה, בהן ,  ו. הוא השתתף בתחרות חיזוי עתידות מול . כן סופר עליו שהוא התחתן עם פמפילֶה בת קבדרוס (זה הוא סיפור אטיולוגי, כאשר קבדרוס הוא צורה יוונית לכפתור (כרתים)). כצאצא של טירסיאס (סבו מצד אמו), מופסוס מגלה זיקה לתבאי, ובכך לאגדות קדמוס הלבנטיני.

[ממוזער|מטבע מהעיר מופסיון ב[תסליה, המציג את מופסוס הלפיתי נלחם בקנטאור]]
מופסוס נוסף באגדות הוא  הארגונאוט הלפיתי מתסליה, שעל שמו נקראת העיר . לרוב, ההבחנה בין שני המופסוסים ברורה וכל אחד מיוחס לדור נפרד, אך חלק מהכותבים הקדומים בכל זאת התבלבלו ביניהם.

## תיעודים היסטוריים
החילוף בין ks ו־ps מוכר ביוונית, ולאורו מובנות הווריאציות Μόψος (מופסוס) ו־Μόξος (מוקסוס).

מִכּתבים חתיים, השם מוכר בצורה mukšuš, בהקשר של אירועים שהתרחשו במערב אסיה הקטנה במאתיים השנים האחרונות לאימפריה החתית. מוקשו היה מעורב באירועים הקשורים ב ו שהתרחשו ממערב לאימפריה חתית (אולי בלידיה), אך הטקסט פגום ולא ידוע איזה תפקיד מילא באירועים.

בתעודות בכתב ליניארי ב' מוזכרים השמות הפרטיים mo-qo-so בקנוסוס ו־mo-qo-so-jo בפילוס, אך אלה לא מספקים מידע נוסף על האנשים שנשאו שמות אלה.

ניקולאוס איש דמשק ו מזכירים איש לידי בשם "מוקסוס", וכתובת מאזור צפון לידיה או דרום פיסידיה מתעדת עיר שנקראה מוקסופוליס. כמה בסיסי פסלים מ ו נושאים את הכתובת "מוקסוס".

אוסביוס מקיסריה כתב שמופסוס שלט בקיליקיה, ועל שמו נקראו Mopsicrene ו־Mopsistiae.

בכתובת אזתוד הפיניקית מוזכר "בת מפש" בפיניקית ו־muksasan parni בלווית, שם המתייחס לממלכת קוה (ממלכות במזרח הקדום נקראו לעיתים "בית x" על שם מייסד הממלכה, גם אם שליטיה כבר אינם צאצאים לאותו מייסד). גם בכתובת הדו-לשונית מצ'ינקיי המלך מתייחס לעצמו כ"אשפח מפש" (צאצא של מפש, איש ממשפחת מפש). חלק מהחוקרים סברו שמדובר במופסוס בן רקיוס היווני, ומזהים את הדננים שבכתובת אזתוד עם הדנאים היוונים, אך לעומתם חוקרים אחרים סבורים שלא ייתכן שהשם מופסוס, המוכר כבר מכתבים חתיים, הוא יווני במקורו, ושהזיהוי בין מופסוס היווני למופסוס שליט קיליקיה הקדום הוא אחד ממקרים רבים של שילוב דמויות ממסורות שונות שנשאו שם זהה. עם זאת, שמות יווניים מובהקים כגון אלכסנדרוס ואטאוקלס כן התגלו בכתבים חתיים מאותה תקופה, וניתוח לשוני עדכני יותר של השם "מופסוס" מעלה שגם הוא מגיע ממקור יווני. בנוסף, הכתובת הדו־לשונית מצ'ינקיי (שהתגלתה רק לקראת סוף המאה ה־20) מבססת קשר בין הדננים בפיניקית לאכאים, הם הדנאים היוונים. גם לאחר שהתקבלה הדעה שמופסוס הוא שם יווני במקורו, ייתכן שהקשר בין מופסוס ההיסטורי לסיפורים שבמסורת היוונית נוצר בצורה מלאכותית ומאוחרת .

לא ניתן לדעת אם mukšuš מהטקסטים החתיים, מוקסוס מלידיה ופמפיליה ומפש/muksas מקיליקיה הם אותו האדם, אך סביר להניח שאם היה מדובר בשליט אחד של שטחים כה נרחבים, הוא היה משאיר יותר עדויות אחריו.

## הערות שוליים

קטגוריה:דמויות מהמיתולוגיה היוונית
קטגוריה:היסטוריה של קיליקיה
קטגוריה:קוה
1952 בספרות

בערך זה מצוינים אירועים בולטים שהתרחשו במהלך שנת 1952 ונוגעים לתחום הספרות.

## אירועים בולטים

## ספרים נבחרים חדשים

### סיפורת
* אייזיק אסימוב - זרמי חלל
* אייזיק אסימוב - מוסד וקיסרות
* רלף אליסון - האדם הבלתי נראה
* ארנסט המינגוויי - הזקן והים
* ג'ון סטיינבק - קדמת עדן

### ספרי ילדים ונוער
* ק.ס. לואיס - המסע בדורך השחר (הספר השלישי בסדרת ספרי דברי ימי נרניה)
* מרי נורטון - הלקחנים
* אלוין ברוקס וייט - חוות הקסמים

### מחזות
* אגתה כריסטי - מלכודת העכברים

## נולדו
* 19 בפברואר - אמי טאן, סופרת אמריקאית
* 29 בפברואר - טים פאוורס, סופר פנטזיה אמריקאי
* 5 במרץ - רובין הוב, סופרת פנטזיה אמריקאית
* 7 במרץ - ויליאם בויד, סופר ותסריטאי אנגלי.
* 11 במרץ - דאגלס אדמס, סופר מדע בדיוני אנגלי (נפטר ב-2001)
* 23 במרץ - קים סטנלי רובינסון, סופר מדע בדיוני אמריקאי
* 7 ביוני - אורהאן פאמוק, סופר טורקי וחתן פרס נובל
* 20 ביוני - ויקרם סת, סופר הודי
* 6 ביולי - הילרי מנטל, סופרת בריטית (נפטרה ב-2022)
* 18 ביולי - פר פטרסון, סופר נורווגי
* 28 באוגוסט – ריטה דאב, משוררת אפרו-אמריקאית

## נפטרו
* 19 בפברואר - קנוט האמסון, סופר נורווגי וחתן פרס נובל (נולד ב-1859)
* 1 באפריל - פרנץ מולנר, מחזאי וסופר יהודי-הונגרי (נולד ב-1878)
* 1 ביוני - ג'ון דיואי, פילוסוף ופסיכולוג אמריקאי (נולד ב-1859)
* 26 בספטמבר - ג'ורג' סנטיאנה, פילוסוף, מסאי, משורר וסופר אמריקאי (נולד ב-1863)
* 13 בנובמבר – מרגרט וייז בראון, סופרת ילדים אמריקאית (נולדה ב-1910)

## פרסים
* פרס נובל לספרות: פרנסואה מוריאק

## קישורים חיצוניים

*
קטגוריה:שנים בספרות - המאה ה-20
קטגוריה:1952
לירז ברגמן

**לירז ברגמן** היא שחקנית עבר, מדבבת, וזמרת ישראלית.

## ביוגרפיה
ברגמן למדה משחק בבית צבי.

ב-1998 שיחקה במחזמר "חסמבה".

ב-2001 הופיעה בעונה הראשונה של סדרת הנוער "הילדים מגבעת נפוליאון" ששודרה בערוץ הילדים, גילמה את צביה מורה בבית ספר.

ב-2005 שיחקה בהצגת הילדים "דירה להשכיר" המבוסס על הספר שכתבה לאה גולדברג.

## פילמוגרפיה
### כמדבבת

### כזמרת

## קישורים חיצוניים

## הערות שוליים

קטגוריה:שחקניות ישראליות
קטגוריה:שחקניות קולנוע וטלוויזיה ישראליות
קטגוריה:ישראליות שנולדו במאה ה-20
פורסאן ח'ליפה

**פורסאן מחמוד עבדאללה ח'ליפה** (בערבית: **فرسان محمود عبد الله خليفة**; 8 באפריל 1983 – 25 בנובמבר 2023) היה מפקד בארגון הטרור חמאס. הוא נולד בטול כרם לבכיר בחמאס ומפקד צבאי. שהה במאסר משנת 2003 עד 2011, אז שוחרר במסגרת עסקת שליט, וגורש לרצועת עזה. מאוחר יותר חוסל על ידי צה"ל במהלך מלחמת חרבות ברזל.

## ביוגרפיה
ח'ליפה נולד בטול כרם ב-8 באפריל 1983 במחנה הפליטים נור שמס. באינתיפאדה השנייה הפך לחבר בולט בגדודי אל-קסאם, הזרוע הצבאית של ארגון הטרור חמאס, ונלכד ונעצר על ידי ישראל ב-7 באפריל 2003 בגין ביצוע התקפות טרור. ח'ליפה נמצא אשם בטרור ונידון ל-24 שנות מאסר. הוא שוחרר על ידי מדינת ישראל ב-2011 כאחד מ-1,027 אסירים ביטחוניים שהוחלפו בחייו של החייל הישראלי השבוי גלעד שליט, וגורש לרצועת עזה.

לאחר שחרורו ב-2011 הפך ח'ליפה לאחד החברים הבולטים בגדודי אל-קסאם ביהודה ושומרון. הוא היה הפקיד הראשון שמונה למפקד נפת ג'נין. לאחר שחרורו כיוון כמה פיגועי טרור נגד אזרחים ישראלים, בהם רצח דביר שורק, ופעל לחיזוק התשתית הצבאית של חמאס בגדה המערבית.

### חיסולו
ח'ליפה חוסל בתקיפת חיל האוויר בעזה במלחמת חרבות ברזל. גופתו נמצאה ב-25 בנובמבר 2023 מתחת להריסות בעקבות כניסת כוחות פלסטיניים לבניין בעקבות הפסקת האש הזמנית. נערכה לו לוויה בעיר הולדתו טולכרם. חמאס אישר את מותם של ח'ליפה וכמה מפקדים נוספים ב-25 בנובמבר.

## חיים אישיים
לח'ליפה היה תואר ראשון בפיתוח חברתי ומשפחתי מהאוניברסיטה הפתוחה אל-קודס, ובשנת 2021, השיג תואר שני מהמכון לפיתוח בר קיימא שלהם.

## קישורים חיצוניים
 

קטגוריה:טולכרם: אישים
קטגוריה:משוחררי עסקת שליט
קטגוריה:פעילי חמאס שנהרגו ברצועת עזה במלחמת חרבות ברזל
קטגוריה:פלסטינים שנולדו ב-1983
קטגוריה:פלסטינים שנפטרו ב-2023
ג'ודי טגארט-דלטון

**ג'ודי טגארט-דלטון** (באנגלית: **Judy Tegart-Dalton**;  נולדה ב-12 בדצמבר 1937) היא טנסיאית אוסטרלית. היא זכתה 9 פעמים בתחרויות גראנד סלאם בתחרויות הנשים וזוגות מעורבים. בתחרויות זוגות נשים היא זכתה בכול 4 תחרויות גראנד סלאם.

## ביוגרפיה
ג'ודי טגארט נולדה במלבורן, אוסטרליה בשנת 1937.

ג'ודי טאגרט הייתה טניסאית בולטת במחצית השנייה של שנות ה-60 של המאה ה-20. 

בנובמבר 1969 ג'ודי טגארט התחתנה ומאז היא שיחקה תחת שם משפחה כפול טגארט-דלטון.

בתחרויות הנשים טגארט הגיעה לגמר אליפות וימבלדון 1968 בה הפסידה לבילי ג'ין קינג. בשנת 1971 בווימבלדון היא הגיעה לחצי הגמר. הופעה אחרונה שלה הייתה באליפות אוסטרליה הפתוחה בשנת 1977 כאשר בגיל 40 היא הפסידה ברבע הגמר לאיבון גולגונג.

ההצלחות הגדולות של ג'ודי טגארט היו בתחרויות זוגות נשים. היא השתתפה ב-11 גמרים בתחרויות גראנד סלאם וניצחה 8 פעמים. לרוב היא שיחקה לצד מרגרט קורט אך גם לצד לסלי טרנר, רוזמרי קזאלס (ניצחו בתחרות ארצות הברית הפתוחה בשנת 1971) ופרנסואז דיר (הפסידו בווימבלדון בשנת 1972).

בתחרויות זוגות מעורבים ג'ודי טאגר-דלטון הגיעה לגמרים בתחרויות גראנד סלאם 8 פעמים. הניצחון היחיד היה באליפות אוסטרליה הפתוחה בשנת 1966 לצד טוני רוץ'.

החל משנת 1965 ג'ודי טאגר-דלטון הייתה חברה בנבחרת גביע בילי ג'ין קינג של אוסטרליה וניצחה פעמיים בגביע. 

בשנת 2019  טגארט-דלטון התקבלה למסדר אוסטרליה.

## קישורים חיצוניים

* 

קטגוריה:טניסאיות אוסטרליות
קטגוריה:טניסאיות זוכות אליפות וימבלדון
קטגוריה:טניסאיות זוכות אליפות צרפת הפתוחה
קטגוריה:טניסאיות זוכות אליפות אוסטרליה הפתוחה
קטגוריה:טניסאיות זוכות אליפות ארצות הברית הפתוחה בטניס
קטגוריה:מסדר אוסטרליה: חברים
קטגוריה:ילידות 1937
קטגוריה:אוסטרלים שנולדו ב-1937
אגליים (עיר במואב)

**אֶגְלַיִם** הייתה עיר במואב הנזכרת ב (כחלק מ"מַשָּׂא מוֹאָב"): "כִּי הִקִּיפָה הַזְּעָקָה אֶת גְּבוּל מוֹאָב עַד אֶגְלַיִם יִלְלָתָהּ וּבְאֵר אֵילִים יִלְלָתָהּ"; מן הפסוק עולה שכנראה הייתה בגבול מואב.

## בעיית הזיהוי
בתרגום השבעים שמה Ἀγαλεὶμ (Agaleum), ואוסביוס זיהה אותה בעיר בשם זה שהתקיימה בתקופתו, במרחק שמונה מילים דרומית לרבת מואב. זיהוי זה מתאים מצד שימור השם הקדום לרג'ם אל-ג'למה שבצד הדרומי-מזרחי של כרך (קיר מואב), מדרום לרבה. הארכאולוג נלסון גליק גליק מצא כי רג'ם זה הוא רק ערימת סיקול גדולה של אבנים, שסיקלו איכרי הסביבה לאורך הדורות. עוד לפני כן, הנוסע מוסיל הציע את זיהוי העיר בחורבה סמוכה שגם כן עשויה לשמר את השם, ח'רבת גִ'לְגִ'יל, דרומה מרג'ם אל-ג'למה. בחורבה זו מצא גליק חורבות מהתקופות הנבטית והרומאית אך לא מתקופת הברזל, כמתחייב מהזיהוי המקראי. מכל מקום גליק ציין כי באזור עשויות להיות עוד חורבות הקבורות מתחת לשדות וליישובים שבאזור. כך או כך, אזור זה אינו נמצא כלל בקצה גבול מואב, אלא דווקא בליבה של ארץ זו. החוקר פרס הציע לזהות את אגלים ברג'ם חג'לאן, מקום הקרוב יותר לגבול הדרומי-מזרחי של מואב; לזיהוי זה אין אישוש ולא היה מקובל במחקר, למרות דמיון מסוים לשמו של היישוב הקדום.

## משמעות השם
מקובל להניח כי משמעות השם היא "בריכות".

## הערות שוליים

קטגוריה:מואב
פורד ביבי

**פורד אינגלסבי ביבי** (באנגלית: **Ford Ingalsbe Beebe**; 26 בנובמבר 1888 – 26 בנובמבר 1978) היה במאי קולנוע ותסריטאי אמריקאי. במהלך הקריירה שלו, שנמשכה 60 שנים, כתב וביים כמעט 200 סרטי קולנוע. הוא התמחה בסרטי "בי מובי" – בעיקר מערבונים וסרטי פעולה.

## ביוגרפיה
ביבי נולד בגרנד ראפידס, מישיגן, ארצות הברית. לפני שעבר להוליווד עסק בכתיבה והתמחה בפרסום. ב-1916 עבר להוליווד והחל לכתוב תסריטים למערבונים. ב-1929 כתב את התסריט למערבון "", שהיה למערבון המדבר הראשון.

וולט דיסני שכר את ביבי כדי להסריט את קטעי הלייב אקשן לרצף "פסטורלה" בסרט "פנטסיה". עבודתו של ביבי על סרט האימה "" משנת 1942 זכתה לשבחים מצד אלפרד היצ'קוק, שהתרשם מממהירותה ומחסכונותה של ההפקה.

היה נשוי לסופרת פרנסס וויילי. לזוג נולדו שמונה ילדים. בנם היחיד הפך לבמאי בדיוק כמו אביו. הם איבדו תאומות שמתו בינקותם והיו להם חמש בנות נוספות. בשנותיו האחרונות היה נשוי לקיטי דלבנטי ולזוג נולד בן.

ביבי מת ביום הולדתו ה-90 בקליפורניה.

## קישורים חיצוניים

* 

## הערות שוליים

קטגוריה:אמריקאים ילידי מישיגן
קטגוריה:גרנד ראפידס: אישים
קטגוריה:במאי קולנוע אמריקאים
קטגוריה:תסריטאים אמריקאים
קטגוריה:אמריקאים שנולדו ב-1888
קטגוריה:אמריקאים שנפטרו ב-1978
בעל עסק זעיר

**בעל עסק זעיר** מוגדר בפקודת מס הכנסה כיחיד תושב ישראל, המפיק הכנסה מעסק או ממשלח יד, שמחזור עסקאותיו בשנה אינו עולה על סכום הקבוע בפקודה, ונרשם אצל פקיד השומה כבעל עסק זעיר. בעל עסק זעיר זכאי להקלות באופן הדיווח לרשות המסים בישראל בעניין מס הכנסה.

## היסטוריית חקיקה
החוק הוצע לראשונה על ידי אריאל קלנר והונח על שולחן הכנסת העשרים ושלוש בנובמבר 2020. החוק הוגש פעמים נוספות בכנסת הבאות אך לא התקדמו הליכי החקיקה. הפרק העוסק בבעל עסק זעיר נוסף לפקודת מס הכנסה בתיקון מס' 265 לפקודה שתחילתו ב-1 בינואר 2024. דברי ההסבר להצעת החוק נימקו את הצורך בה:

כצעד משלים לתיקון הפקודה, ב-4 בנובמבר 2024 אישרה ועדת הכספים את תקנות מס הכנסה (פטור מהגשת דין וחשבון) (תיקון מס' 2), התשפ"ד-2024, הפוטרות בעל עסק זעיר מהגשת דו"ח שנתי לפקיד השומה.

## הוראות החוק
* בעל עסק זעיר הוא יחיד שסך הכנסותיו אינו עולה על סכום הקבוע בפקודה, שהוא (נכון לשנים 2024, 2025) 120,000 ש"ח, ונרשם אצל פקיד השומה כבעל עסק זעיר. הוא יכול להיות עוסק מורשה או עוסק פטור לעניין מס ערך מוסף (מע"מ).
* בעל עסק זעיר מחשב 30% מהכנסתו השנתית כהוצאה מוכרת ואינו נדרש להציג פירוט הוצאות. הקלה זו לא תינתן למי שמתקיים בו אחד מהתנאים הבאים:
:(1) הוא מעסיק עובדים;
:(2) הוא אינו מנהל פנקסים קבילים;
:(3) הייתה לו בשנת המס הכנסה מעסק או ממשלח יד שלא הופקה מיגיעה אישית;
:(4) חלק מהכנסתו מעסק או ממשלח יד התקבל מאדם שהוא מעסיקו בשנת המס;
:(5) חלק מהכנסתו מעסק או ממשלח יד יוחס אליו מתאגיד שקוף כהגדרתו ב;
:(6) יותר מ־25% מהכנסתו מעסק או ממשלח יד התקבלו מאחד מאלה:
::(א) מקרובו, כהגדרתו ב;
::(ב) ממי שהיה מעסיקו במועד כלשהו בשלוש שנות המס הקודמות;
:(7) הוא בעל שליטה בחברה כאמור ב;
:(8) הוא אינו עומד בתנאי אחר שקבע שר האוצר באישור ועדת הכספים של הכנסת.
* פקיד השומה רשאי לפטור בעל עסק זעיר ממקדמות מס הכנסה, ובלבד שסבר שהתועלת מגביית המקדמות מאותו בעל עסק נמוכה, בהתחשב בסכום המס שצפוי שישלם ובסיכון שלא יהיה ניתן לגבות את המס בסוף השנה.
* בעל עסק זעיר שמתקיימים בו התנאים המפורטים בתקנות מס הכנסה (פטור מהגשת דין־וחשבון), התשמ"ח–1988, פטור מהגשת דו"ח שנתי לפקיד השומה.

## קישורים חיצוניים
* , ספר החוקים הפתוח, באתר ויקיטקסט
* בעל עסק זעיר באתר רשות המסים בישראל
* רפורמת בעל עסק זעיר יוצאת לדרך: עסקים עם מחזור של עד 120 אלף ₪ בשנה יוכלו לקבל פטור מהגשת דו"ח שנתי, מתשלום מקדמות ומחובות נוספים, באתר רשות המסים בישראל
* 

## הערות שוליים

קטגוריה:פקודת מס הכנסה
ארמון טן בוס

**בית טן בוס** (בהולנדית: *Paleis Huis ten Bosch*, בתרגום מילולי: "בית ביער") הוא ארמון מלכותי הממוקם בעיר האג שבהולנד. זהו אחד משלושת מעונותיו הרשמיים של מלך הולנד, לצד ארמון נורדאיינדה בהאג והארמון המלכותי של אמסטרדם.
הארמון שימש כבית מגוריה של המלכה ביאטריקס משנת 1981 ועד להתפטרותה בשנת 2013. החל מ-13 בינואר 2019 מתגוררים בו המלך וילם-אלכסנדר ומשפחתו. העתק של הארמון נבנה בעיר ססבו שביפן, בפארק שעשועים הקרוי על שמו. 

## היסטוריה
### המאה ה-17 וה-18
בניית הארמון החלה ב-2 בספטמבר 1645, בפיקוחו של האדריכל ברתולומיאוס דרייפהוט ועל פי תכנונם של פיטר פוסט ויעקב ואן קאמפן. הארמון נבנה ביוזמת אמליה מזולמס-בראונפלס, אשתו של פרדריק הנדריק, נסיך אורנז', על קרקע שהוענקה לה על ידי בתי המעמדות של הולנד. את אבן הפינה הניחה אליזבת מבוהמיה. 
ממוזער| אולם האורנג' (בהולנדית: "Oranjezaal"
לאחר מותו של בעלה בשנת 1647, הקדישה אמליה את הארמון לזכרו. בהנחיית יעקב ואן קאמפן ופיטר פוסט, אמנים מובילים של התקופה, בהם חרארד ואן הונטהורסט, יעקב יורדאנס ותאודור ואן תולדן, עיטרו את אולם התפוזים (*Oranjezaal*) בציורים המפארים את הנסיך המנוח. בין השנים 1734–1737 הוסיף האדריכל דניאל מארו לארמון שתי אגפים חדשים, בהם חדר אוכל מעוצב.

במהלך המאה ה-18 והמחצית הראשונה של המאה ה-19 עבר הארמון מספר פעמים בין משפחת נסאו, מלך פרוסיה ומספר סטאדהולדרים, עד למהפכה הבטאווית בשנת 1795. לאחר מכן, העניקה ממשלת הרפובליקה הבטאווית את הארמון לעם ההולנדי, שבבעלותו הוא נותר עד היום.

### המאה ה-19 וה-20
ממוזער| מבט מצפון
ממוזער| תוכנית עיצוב הגן של הארמון שתוכננה על ידי האדריכל דניאל מארו
בשנים 1800–1805 שימש הארמון כמשכנה של הגלריה הלאומית לאמנות, שהייתה לימים לרייקסמוזיאום. בין 1805 ל-1807 התגורר בו המלך לואי בונפרטה, אחיו של נפוליאון בונפרטה.

בשנת 1815, עם הכתרתו של וילם פרדריק, נסיך אורנג' נאסאו, למלך הולנד (וילם הראשון), הפך ארמון טן בוש לאחד מהמעונות הרשמיים של משפחת המלוכה. הארמון היה מועדף במיוחד על בני המשפחה המלכותית, ובשנת 1899 אף התקיימו בו כמה מפגישות ועידת השלום הראשונה בהאג. במלחמת העולם הראשונה שימש הארמון כמשכנה המרכזי של המלכה וילהלמינה.

במהלך מלחמת העולם השנייה נאלצו המלכה וילהלמינה ומשפחתה לעזוב את הארמון עם פלישת גרמניה הנאצית להולנד. הנאצים תכננו להרוס את הארמון, אך תוכנית זו סוכלה. עם זאת, הארמון ניזוק קשות ולא היה ראוי למגורים.

בשנים 1950–1956 שוקם הארמון ושב לשמש כמעון מלכותי. בשנת 1981 הפך פעם נוספת למעונה המרכזי של משפחת המלוכה.

### אדריכלות ועיצוב
הארמון עבר שינויים משמעותיים מאז בנייתו. כיום הוא כולל חלק מרכזי ושני אגפים ארוכים, המשתרעים על פני כ-110 מטרים מקצה לקצה. הגנים הסובבים את הארמון עוצבו במאה ה-18 על ידי האדריכל דניאל מארו.

## קישורים חיצוניים

## הערות שוליים

קטגוריה:הולנד: ארמונות
קטגוריה:האג: מבנים
כריסטי מנזינגה

**כריסטי מנזינגה** (בצרפתית: **Christy Manzinga**; נולד ב-31 בינואר 1995 בסן-ז'רמן-אן-לה שבצרפת) הוא כדורגלן צרפתי-קונגולזי המשחק בעמדת החלוץ.

## קריירת מועדונים
מנזינגה נולד בסן-ז'רמן-אן-לה שבצרפת, וגדל במחלקת הנוער של פריז סן-ז'רמן. בהמשך שיחק בלוריאן, בקבוצת המילואים של אנז'ה, ובדסל ספורט וספורטינג שאטלה מהליגות הנמוכות בבלגיה.

ב-25 ביולי 2019 חתם מנזינגה במאת'רוול מליגת העל הסקוטית. הוא ערך שש הופעות ליגה במדי המועדון, בהן הבקיע שער אחד.

בהמשך שיחק בקבוצות לינפילד מליגת העל הצפון אירית, זלאגרסגי ט.א. מליגת העל ההונגרית, וסונגנאם מליגת המשנה הדרום קוריאנית.
בינואר 2025 חתם בבני יהודה תל אביב.

## קריירה בינלאומית
מנזינגה שיחק בנבחרת הרפובליקה הדמוקרטית של קונגו עד גיל 20.

## תארים
;לינפילד
* אליפות צפון אירלנד (2): 2020/2021, 2021/2022
* הגביע הצפון אירי (1): 2020/2021

## קישורים חיצוניים

## הערות שוליים

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: חלוצי כדורגל
קטגוריה:כדורגלני לוריאן
קטגוריה:כדורגלני מאת'רוול
קטגוריה:כדורגלני זלאגרסגי ט.א.
קטגוריה:צרפתים שנולדו ב-1995